Document ID: 32002R1580

Uredba Komisije (ES) št. 1580/2002
z dne 4. septembra 2002
o drugi spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kakor je bila spremenjena z Uredbo (ES) št. 951/2002 [2], in zlasti člena 7(1) Uredbe,
ob upoštevanju naslednjega:
(1) Priloga I Uredbe (ES) št. 881/2002 navaja osebe, skupine in entitete, ki so po tej uredbi zajete v zamrznitev sredstev in gospodarskih virov.
(2) Sankcijski odbor je dne 8. julija, 26. avgusta in 3. septembra 2002 sklenil spremeniti seznam oseb, skupin in entitet, za katere se uporablja zamrznitev sredstev in gospodarskih virov, zato je treba ustrezno spremeniti tudi Prilogo I.
(3) Ummah Tameer E-Nau je naveden kot fizična oseba na seznamu iz Uredbe (ES) št. 881/2002. Vendar sklep Sankcijskega odbora z dne 24. decembra 2001 kot podlaga za vpis, in posodobljen seznam, ki ga je izdal Sankcijski odbor kažeta, da je Ummah Tameer E-Nau pravna oseba, skupina ali entiteta. Ker je namen Uredbe (ES) št. 881/2002 izvajati le imenovanja Združenih narodov, je treba in je ustrezno navesti ime Ummar Tameer E-Nau v ustreznem oddelku seznama.
(4) Za zagotovitev učinkovitosti ukrepov, določenih s to uredbo, mora ta uredba začeti veljati takoj -
SPREJELA NASLEDNJO UREDBO:
Člen 1
1. Osebe, skupine in entitete navedene v tej prilogi se dodajo seznamu iz Priloge I Uredbe Sveta (ES) št. 881/2002.
2. Naslednje osebe, skupine in entitete se izbrišejo s seznama iz Priloge I Uredbe Sveta (ES) št. 881/2002:
"Ali, Abdi Abdulaziz, Drabantvagen 21, 177 50 Spånga, Švedska; datum rojstva: 1.1.1955.";
"Aden, Adirisak, Skäftingebacken 8, 163 67 Spånga, Švedska, datum rojstva: 1.6.1968.";
"Hussein, Liban, 925, Washington Street, Dorchester, Massachussets, ZDA; 2019, Bank Street, Ontario, Ottawa, Kanada.";
"Jama, Garad (tudi Nor, Garad K.) (tudi Wasrsame, Fartune Ahmed, 2100, Bloomington Avenue, Minneapolis, Minnesota, ZDA; 1806, Riverside Avenue, 2nd Floor, Minneapolis, Minnesota; datum rojstva: 26.6.1974.";
"Aaran Money Wire Service, Inc., 1806, Riverside Avenue, Second Floor, Minneapolis, Minnesota, ZDA.";
"Barakat Enterprise, 1762, Huy Road, Columbus, Ohio, ZDA.";
"Global Service International, 1929, 5th Street, Suite 204, Minneapolis, Minnesota, ZDA."
3. V Prilogi I k Uredbi (ES) št. 881/2002 se vpis "Ummah Tameer E-Nau (UTN), Street 13, Wazir Akbar Khan, Kabul Afganistan, Pakistan" prenese s seznama fizičnih oseb na seznam pravnih oseb, skupin in entitet.
Člen 2
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. septembra 2002

Labels: 2
5
10
8
3
18
15